**Dreptul la recurs**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dreptul la recurs

Ai rămas în mine atâția ani la rând,

cât eu te-am tot udat cu amintire,

mi-ai fost într-una cel mai tainic gând,

și când ai înflorit, mi-ai fost iubire!

Și te-am strigat de multe ori plângând,

mi-era așa de greu că am plecat

am tot trăit cu teama c-ai uitat

când ochii-ți verzi mă priveau râzând!

Te strigam iubita mea, mereu

și sufletu-mi era dorință și suspin

și mă rugam la bunul Dumnezeu,

să-mi dea recurs acestui crud destin!

Și tot mai goi anii mei s-au scurs

și te-am strigat într-una și-ai răspuns

și-am fost atunci de un gând pătruns,

că Dumnezeu mi-a dat dreptul la recurs!